Subject: ~{L+9+1x7(~}

From: [email-masked] (Weizhong Shi)
Date: 21 Mar 94 14:42:49 GMT

【上略】    （十）

军签曰：群吏朋党，各进所亲；招举奸枉，抑挫仁贤；
背公立私，同位相讪，是谓乱源。

军签曰：强宗聚奸，无位而尊；威而不振，葛苗相连；
种德立恩，夺在位权；侵侮下民，国内喧哗，臣蔽不言，
是谓乱根。

军签曰：世世作奸，侵盗县官；进退求便，委曲弄文，
以危其军，是谓国奸。

军签曰：吏多民寡，尊卑相若；强弱相虏，莫适禁御
延及君子，国受其害。

军签曰：善善不进，恶恶不退，贤者隐蔽，不肖在位，
国受其害。

军签曰：枝叶强大，比周居势，卑贱陵贵，久而益大，
上不忍废，国受其败。

军签曰：佞臣在上，一军皆讼，引威自助，动违于众，
无进无退，苟然取容，专任自己举措伐功，诽谤盛德，
诬述庸庸，无善无恶，皆与己同，稽留行事，命令不通，
造作苛政，变古易常。君用佞臣，必受祸殃。

军签曰：奸雄相称，障蔽主明，毁誉并兴，壅塞主聪，
各阿所私，令主失忠。故主察异言，乃睹其萌；主聘贤儒，
奸雄乃迁；主任旧齿，万事乃理；主聘岩穴，士乃得实。
谋及负薪，功乃可述。不失人心，德乃洋溢。

★★★  【三略  －－  上略】    完  （共  １０  节）