Subject: ~{L+9+1x7(~}

From: [email-masked] (Weizhong Shi)
Date: 21 Mar 94 14:40:18 GMT

【上略】        （九）

军签曰：军无财士不耒，军无赏士不往。

军签曰：香饵之下比有鱼，重赏之下必有勇夫。故礼者
士之所归，赏者士之所死。招其所归，示其所死，则所
求者至。故礼而后悔者士不往，赏而后悔者士不使，
礼赏不倦则士争死。

军签曰：兴师之国，务先隆恩。攻取之国，务先养民。
以寡胜众者恩也，以弱胜强者民也。故良将之养士，
不易于身，故能使三军如一心，则其胜可全。

军签曰：用兵之要，必先察敌情，视其仓库，度其粮食，
审其强弱，察其天地，伺其空隙。故国无军旅之难而运
粮者虚也，民菜色者穷也。千里馈粮，士有饥色，樵苏
后焚，师不宿饱。夫运粮千里，无一年之食；二千里，
无二年之食；三千里，无三年之食，是谓国虚。国虚则
民贫，民贫则上下不亲。敌攻其外，民盗其内，是谓必
溃。

军签曰：上行虐则下急刻，赋重敛数，刑罚无极，民相
残贱，是谓亡国。

军签曰：内贪外廉，诈誉取名；窃公为恩，令上下昏；
饰躬正颜，以获高官，是谓盗端。